Downloaded from YTS.MX
Official YIFY movies site: YTS.MX
Auton kanssa pitää sulautua yhteen.
Pitää tietää tarkkaan, kuinka paljon autolta voi vaatia.
Sillä on aina rajansa.
Pitää olla varovainen kuten kaikkien elämän nautintojen suhteen.
Pitää osata lähestyä rajaa ylittämättä sitä.
Jos onnistuu, kumpikin on tyytyväinen. Sekä auto että kuljettaja.
Tavoitteeni on saavuttaa sadan prosentin täydellisyys.
Sellainen minä vain olen. En tyydy vähempään.
En mielelläni puhu kyvyistäni, koska kuulostaisin ylimieliseltä.
Enkä halua puhua puutteistani, koska muiden pitää löytää ne.
SPA, BELGIA 24. ELOKUUTA 1991
SCHUMACHERIN ENSIMMÄINEN FORMULA 1 GRAND PRIX -KILPAILU
Varikolla oli innostunut ilmapiiri.
Kaikki tietävät uusista kuljettajista.
Meistä tuntui, että hän näytti lupaavalta.
Michael aloitti Formula 1:ssä suurten nimien aikaan.
Senna oli maailmanmestari McLarenilla,
Mansell edusti Williamsia ja Prost Ferraria.
He olivat todella suuria nimiä.
Kaikki kuljettajat olivat kokeneita yli 27-vuotiaita,
kun taas Michael oli nuori.
Kun Michael saapui, kaikki kuljettajat miettivät:
"Liian nuori, liian aikaisin."
Moni Formula 1 -kuljettaja aloittaa kartingin ja Formula 3:n kautta.
Hänen siirtymistään Formula 1:een auttoi se,
että hän kilpaili Mercedeksen urheiluautonkuljettajana.
Hän pääsi Formula 1:een onnen kaupalla toisen kuljettajan tuuraajaksi.
Michael aloitti Formula 1:ssä onnenpotkusta,
kun Eddie Jordanilla oli paikka vapaana yllättäen kesken kautta.
Kun kuulin siitä, soitin heti Eddie Jordanille.
Pyysin häntä antamaan tilaisuuden.
Hän sanoi: "Kuka hitto on Michael Schumacher?"
Sanoin: "Muistathan hänet Formula 3:sta. Hän voitti Macaossa ja Fujissa."
"Selvä, nyt tiedän."
Olen nähnyt hänet Formula 3:ssa.
Talli haluaa antaa nuorille tilaisuuden. Siten muodostamme tiimimme.
Jo pelkästään hänen mahdollisuutensa näyttää kykynsä -
oli uskomatonta, muttemme osanneet aavistaakaan.
Sinä iltana istuimme aukiolla syömässä pizzaa kaikessa rauhassa.
Ympärillä oli kai 500 ihmistä, mutta kukaan ei lähestynyt meitä.
Se oli viimeinen kerta, kun kukaan ei häirinnyt meitä.
Muistan, kuinka kaiuttimista kuului aika-ajojen selostus.
Michael Schumacherin nimi mainittiin jatkuvasti. Hän oli sensaatio.
Kun Michael oli aika-ajojen seitsemäs, hänestä tuli uusi tähti.
Kaikki innostuivat tämän uuden kuljettajan räjähdysmäisestä aloituksesta.
Olen todella tyytyväinen.
Täytyy sanoa, että tällä autolla pystyy tällaiseen aika-ajoon.
Sillä on hauska ajaa. Olen myös tyytyväinen ajamaani aikaan.
Kaikki huomasivat sen. Muutkin tallit huomasivat sen.
Hän oli heti haluttua tavaraa.
Span kilpailun jälkeen soitin Willi Weberille.
Tapasin Michaelin heti maanantaina tai tiistaina Lontoossa.
Tuolloin tallimme kilpaili jo palkintosijoista.
Mestaruus ei ollut lähellä mutta ajoittain palkintosijat olivat.
Teimme siis sopimuksen.
Se tuli täysin yllättäen. Heti ensimmäisen kilpailun jälkeen -
maailman neljänneksi paras talli teki tarjouksen.
Olin ällikällä lyöty. Se tapahtui hämmästyttävän nopeasti.
Olin tosi iloinen sopimuksesta. Tilanne oli aivan upea.
Hänessä oli virkeyttä.
Hänen kasvojensa iho oli kireä, ja parta oli aina ajeltu.
Hän säteili itsevarmuutta.
Michael kilpaili nuorena poikana kovia miehiä vastaan.
SPA, BELGIA 30. ELOKUUTA 1992
Benetton-tallin Schumacher on neljäntenä.
Schumacher kieltämättä jahtaa Ayrton Sennaa.
Michael Schumacher johtaa Belgian Grand Prix -kilpailua.
Voittaako Michael Schumacher ensimmäisen Grand Prix'nsa radalla,
jolla ajoi ensi kertaa Grand Prix'ssa?
23-vuotiaana hän on nuorin Grand Prix -voittaja pitkään aikaan.
Tämä on Michael Schumacherin ensimmäinen voitto.
Hän nostaa kätensä ilmaan luonnollisestikin riemuissaan.
Ilmekin sen kertoo.
En osaa kuvailla tätä. Tämä on älytöntä.
Saksalaiset fanit ovat odottaneet pitkään Formula 1 Grand Prix -voittoa.
Omistan tämän voiton saksalaisille faneille.
Haluatko sanoa vielä jotain kotiväelle?
Haluan vain lähettää terveisiä vanhemmilleni.
Kaikki alkoi neljävuotiaana.
Isäni puuhaili aina moottoripyörien ja muun sellaisen parissa.
Hän otti meidän vanhan mopomme,
jonka nopeus oli 40 kilometriä tunnissa, ja yhdisti sen lasten kartingautoon.
Alusta asti nautin siitä kovasti.
Pidin siitä aina.
Kun olin noin kuusivuotias,
isä alkoi antaa kartingautoja vuokralle.
Autoin häntä aina niiden työstämisessä ja testaamisessa.
Kun hän sai auton valmiiksi, minun piti testata, toimiko se.
Olin aina hänen mukanaan kartingissa.
Teimme kaiken yhdessä, mikä oli suuri ilo.
Jo kahdeksanvuotiaana hän hoiti veljeään tarvittaessa.
Jos pyysin häntä varmistamaan, että ovet olivat lukossa, hän totteli.
Michael oli aina hyvin luotettava.
Schumacherin perheellä oli alun perin ruoka-auto -
ja myöhemmin ravintola.
Taloudellisesti Schumacherin perhe oli…
Rolf aloitti työuransa muurarina ja rakensi savupiippuja,
mutta otti lopulta kartingradan vastuulleen.
Elisabethin piti aina jäädä loppuun asti, kunnes kaikki vieraat olivat lähteneet.
Vanhempani ahkeroivat kovasti, jotta meillä olisi normaali elämä.
Monet rikkaat lapset ovat myös köyhiä, koska vanhemmilla ei ole aikaa.
Vanhempamme olivat kanssamme radalla, joka oli iso leikkikenttä.
Käytimme aina halvinta mahdollista kalustoa.
Asensin kartingautooni hylätyt renkaat ja voitin kilpailuja.
Olin aina iloinen, kun voitin huonoilla enkä parhailla varusteilla.
Sain lisämotivaatiota, kun piti todella taistella voitosta.
Hyvää iltapäivää ja tervetuloa Kerpeniin -
kartingin nuorten maailmanmestaruuskilpailuun.
Noin 80 kuljettajaa kaikkiaan 18 maasta kilpailee täällä.
Kuljettaja, joka ei edusta Saksaa, vaikka onkin saksalainen -
ja jopa ennakkosuosikki, on Michael Schumacher.
Edustat Luxemburgia. Miksi? -Saksan karsintakilpailuista pitää maksaa.
Jos karsiutuu, ei pääse maailmanmestaruuskilpailuun.
Luxemburgissa olemme ainoat kilpailijat, se ei maksa mitään, ja pääsemme jatkoon.
Hän harjoitteli jo lapsena kuin maailmanmestari.
Hän tiesi jo lapsena, mitä halusi.
Hänen piti tehdä kaikkensa päästäkseen huipulle.
Hänessä oli kovaa ammattimaisuutta hyvin nuoresta asti,
koska pienikin virhe olisi merkinnyt kaiken loppua.
Vuonna 1983 Kerpen-Manheimissa kilpailimme yhdessä ensi kertaa.
Se on eräs muisto, joka pysyi vahvana mielessäni kilpailu-urallani.
Se oli tietenkin Michaelin kotirata,
joten hän tunsi joka mutkan täysin.
Tuolla radalla oli vaikea kilpailla häntä vastaan.
Hän ajoi uskomattomalla tyylillä.
Varikon edessä kilparadalla oli nopeasti ajettava hidastusmutka,
jolla Michael oli kiehtova näky.
Hänellä oli täysin erilainen ajotyyli kuin muilla.
Hyvin hallittu ja fyysinen ajotyyli.
Joka kerta hän teki hidastusmutkassa vain hyvin vähän virheitä.
Muilla yksi kierros meni hyvin mutta toinen vähän pieleen.
Mutta Michael oli aina johdonmukainen ja hallittu.
Katsellessani huomasin heti, että hän oli taitava.
Olimme 13- tai 14-vuotiaita.
Ja täynnä itseluottamusta.
Ensimmäisellä sijalla Michael Schumacher.
Hän on tänään voittanut jo 460 markkaa -
ja saa nyt vielä 236 markkaa.
Niiden vuosien jälkeen olin varma, että olisin aina kartingkuljettaja,
koska en osannut kuvitellakaan -
pääseväni Formula-luokkaan jo pelkästään taloudellisista syistä.
Vuonna 1988 huomasin erään nuoren miehen. Hänen nimensä oli Michael Schumacher.
Minua eivät kiinnostaneet niinkään voitot vaan hänen ajotapansa.
Pyysin häntä kuljettajaksi tiimiini. Raha oli tietenkin ongelma.
Michael Schumacherilla ei ollut tuolloin edes 500 markkaa kauden rahoitukseen,
joka jo tuolloin maksoi jopa 700 000 markkaa.
Willi Weber kutsui meidät kotiinsa ja sanoi:
"Annan hänelle viiden vuoden sopimuksen, auton ja 2 000 markan kuukausipalkan."
Se oli tietenkin ihan hullua.
Kaikki moottoriurheilijat -
unelmoivat kai kilpailevansa jonain päivänä Formula 1:ssä.
Se on minunkin unelmani.
Ensinnäkin olen todella onnekas, kun tapasin Michaelin.
Hän on yksinkertaisesti herttaisin koskaan tapaamani ihminen.
Järjestin hänelle kerran syntymäpäiväillallisen.
Hän oli ainoa, joka auttoi minua korjaamaan pöydän ja tiskaamaan.
Mietin, että siinäpä vasta hyvä tyyppi.
Hän oli myös todella hauska. Sen minä hänessä näin.
Rakastuin häneen, koska hän oli ihana ihminen.
Tunsin vain, että hän oli minulle erityinen.
En koskaan miettinyt:
"Hän on loistava kilpa-autoilija häikäisevän uran alussa."
Kukaan ei voinut arvata sitä.
Kun aloitin, pyysin, ettei minusta tehdä tähteä.
En halunnut olla jalustalla.
Hän ei todellakaan pitänyt lehdistöstä eikä väkijoukosta ympärillään.
Hän ei halunnut sitä. Hän halusi kilpailla.
Hän halusi normaalin elämän, ja hänen oli vaikea ymmärtää,
miksei voinut saada normaalia elämää.
Hän saattoi joskus vaikuttaa torjuvalta, koska häneltä vaadittiin paljon.
Se oli hänelle usein liikaa ja ahdisti häntä.
Hän on hyvin varautunut ja ujo.
Siten hän joskus reagoi ujouteensa.
Kun Michael Schumacher aloitti Formula 1:ssä,
Senna oli lajin johtohahmo.
Ayrton Sennan kolmas maailmanmestaruus -
nostaa hänet kaikkien aikojen parhaiden joukkoon.
Ayrtonissa oli jotain salaperäistä.
Mutta enimmäkseen siksi, että hän oli uskomattoman nopea, kilpailuhenkinen,
aggressiivinen ja haastava muita kilpailijoita kohtaan.
Hän oli ylivoimainen.
Hän oli ykkönen.
Hän oli se, jollainen jokainen Formula 1:ssä aloittava halusi olla.
Kaikki ihailivat Ayrton Sennaa.
Tähän lajiin tupsahtava haluaa olla hänen kaltaisensa.
Tuolloin periaatteessa tuntematon nimi haastoi lajin parhaan kuljettajan.
MAGNY-COURS, RANSKA 5. HEINÄKUUTA 1992
Ranskan Grand Prix'ssa Magny-Coursissa Schumacher oli Sennan takana.
Schumacher haastaa McLarenin Ayrton Sennan.
U-mutkassa tapahtuu törmäys.
Keitä siellä onkaan? Schumacher törmäsi Sennaan.
Muut kiertävät heidät. Keskeytetäänkö kilpailu?
Jo ensimmäisellä kierroksella Schumacher ja Senna ilmeisesti poissa pelistä.
Kilpailua ei kai keskeytetä.
Ayrton Senna on epäilemättä vihainen ja voi hyvin pitää -
Michael Schumacherin taktiikkaa hieman liian kurittomana.
En usko, että Michael yritti suututtaa hänet.
Michael kilpaili kaikkia vastaan Formula 1:ssä kuten kuuluukin.
Mutta se aiheutti kitkaa.
Ayrton yritti kyykyttää Michaelia muutaman kerran radalla,
mikä suututti Michaelin, joka piti sitä yhtä epäkunnioittavana.
He olivat siis hieman riitaisia alkuvaiheessa.
Sinä munasit, joten tulin puhumaan sinulle.
Michael oli todella taitava kuljettaja silloin,
kun hän otti yhteen Sennan kanssa.
Senna aavisti, että Michael oli merkittävä.
Kaikki leijonat aistivat sen, kun nuori leijona lähestyy.
Ne haluavat puolustaa reviiriään.
Vuosi -94 oli aikuistumisen aikaa niin Michaelille kuin minullekin.
Kukaan ei sopeutunut siihen, että tallimme ilmestyi kuin tyhjästä -
voittamaan kilpailuja ja haastamaan mestaruuden.
Michael Schumacher liukuu autollaan pitkin rataa.
Kilpailua johtaa Michael Schumacher.
Hän tekee ratkaisunsa silloin, kun voitto on vaakalaudalla.
Kysymys kuuluu, missä on Ayrton Senna? Senna pyörähtää ulos kilpailusta.
Sieltä hän tulee. Selvä peli. Ruutulippu on esillä.
Michael Schumacher voittaa Tyynenmeren Grand Prix'n.
Voi pojat, millainen Formula 1 -kausi tänä vuonna on tulossa.
Olimme nyt mestaruushaastajia, mitä emme osanneet käsitellä.
Löimme Ferrarin, McLarenin ja Williamsin, jotka olivat vakiintuneita talleja.
Tämä t-paitavalmistaja -
toi Saksasta tämän nuoren ja päihitti yhtäkkiä kaikki.
Hän siis voitti Japanissa. Odotimme lentokentällä,
jossa Michael oli varma siitä, että oli tarpeeksi nopea lyödäkseen Ayrtonin -
ja voittaakseen ehkä mestaruuden.
Kun puhui Michaelin kanssa, hän vaikutti siltä -
kuin olisi tehnyt tätä työtä koko ikänsä. Se oli normaalia.
Mutta viisi vuotta aiemmin hänellä oli Sennan juliste huoneensa seinällä.
IMOLA, ITALIA 1. TOUKOKUUTA 1994
Imolan kilpailuun mennessä Michael oli nopea ja vahvoilla.
Senna tiesi, että oli pakko voittaa Imolassa.
Hänen piti alkaa kuroa Michaelin johtoasemaa kiinni.
Hänen oli pakko asettua Michaelin tielle, koska muuten tämä veisi mestaruuden.
Senna perässään Schumacher.
Schumacher on Ayrton Sennan suurin kilpailija.
Senna jatkaa perässään Schumacher.
He saapuvat Tamburello-mutkaan.
Mitä ihmettä tapahtui?
Senna on yhä autossa.
Kilpailu keskeytetään punaisella lipulla.
Nopeus on noin 300 kilometriä tunnissa Tamburello-mutkasta poistuttaessa.
Kaikki olivat hiljaa. Ilmapiiri oli hyvin outo.
Michael Schumacher pysähtyi, nousi autostaan -
ja riisui kypäränsä synkkänä.
Tosiasia on, että juuri ennen ulosajoa ja törmäystä -
hän yritti pysyä Schumacherin edellä.
Olemme nähneet paljon tällaisia ja pahempiakin törmäyksiä.
Ne vaikuttavat pahemmalta kuin hänen törmäyksensä,
mutta mitään tällaista ei osaa odottaa.
Oletuksena on ehkä murtunut käsi tai jalka.
Sitten palataan lähtöruudukkoon tietämättä tilannetta.
Mietimme vain: "Kilpailun pitää jatkua. Muutkin kilpailevat, joten niin minäkin."
Emme näe syytä olla kilpailematta.
Kukaan ei vielä tiennyt, oliko Senna kuollut.
Jos hänen olisi todettu kuolleen radalla, kilpailu ei olisi jatkunut.
San Marinon Grand Prix'n 1994 voittaja on Michael Schumacher.
Ennen palkinnonjakoa sanoin Michaelille: "Ei samppanjaa eikä mitään."
Hän kysyi: "Miten Ayrton voi?" Vastasin: "Ei hyvin."
Se oli ensimmäinen kerta, kun näin Michaelin eri miehenä.
Menimme palkintokorokkeelle. Hän kertoi Ayrtonin olevan koomassa.
Mutta kooma voi tarkoittaa monia asioita. Siitä voi selvitä jo seuraavana päivänä.
Sitä on vaikea arvioida, koska en vieläkään uskonut,
että se oli mitään erityisen vaarallista tai vakavaa. En vieläkään uskonut sitä.
Ehkä kaksi tuntia kilpailun jälkeen -
herra Walkinshaw tuli kertomaan, että tilanne näytti pahalta.
Mietin: "Hänhän on koomassa, mikä ei tarkoita mitään pahaa."
Mutta hän sanoi, ettei tilanne ollut hyvä.
Joku tuli myöhemmin sanomaan, että Ayrton oli kuollut.
Hetkeä myöhemmin joku muu sanoi, että hän oli yhä koomassa.
Mutta tietoa oli yhä niin vähän, ettei tiennyt, mitä pitäisi ajatella.
Enkä vieläkään uskonut, että hän kuolisi.
En voinut ajatella niin siinä vaiheessa.
Mietin vain, että hän voittaisi mestaruuden.
Ehkä pari kilpailua jäisi väliin, mutta sitten hän palaisi.
Mutta kaksi seuraavaa viikkoa oli pahinta,
kun minun oli pakko hyväksyä, että hän oli kuollut.
Se oli -
jotain aivan hullua.
Ilman Sennaa Michael Schumacher oli nyt lajin ykköshahmo,
vaikkei ollutkaan vielä voittanut maailmanmestaruutta.
Oliko helppoa palata kilpailemaan?
Kun menin Silverstoneen,
näin yhtäkkiä monet asiat eri silmin.
Ajelin henkilöautolla Silverstonen radan läpi miettien:
"Tässä kohtaa saattaa kuolla. Samoin tässä."
Oli hullua miettiä, että aina ajamallani radalla oli monta kohtaa,
jossa saattoi törmätä ja kuolla heti. En voinut ajatella muuta.
Enkä tiennyt, mikä tilanne olisi kilpa-autoa ajaessa.
En ollut varma, pystyisinkö ajamaan miettimättä niin,
vai näkisinkö aina kohtia, joissa ulosajossa saattaisi kuolla.
Se oli jotain hyvin outoa.
Heräilen öisin,
nukun ehkä kolme tuntia yössä ja muuta sellaista.
Olimme järkyttyneitä. Kysyimme itseltämme, miten niin saattoi käydä.
Michael kysyi itseltään, toimivatko kaikki oikein.
Se oli todella vaikeaa.
Hän kamppaili asian kanssa, mutta oli hyvä torjumaan asiat mielestään.
Hän pystyi keskittymään työhönsä niin hyvin, että sulki kaiken muun pois.
Hän on henkisesti hyvin vahva. Hänellä on äärimmäistä henkistä vahvuutta.
Hän näyttää minulle yhä joka päivä, kuinka vahva hän on.
Damon Hill oli nyt Williams-tallin johdossa.
Hänestä oli Michaelille vastusta.
Damon Hill voittaa Britannian Grand Prix'n. Suurenmoista.
Damon Hill voittaa Italian Grand Prix'n.
Hän voitti täällä viime vuonnakin ja teki hattutempun…
Se oli monimutkainen, myrskyisä tunteiden vuoristoradan kausi.
Michael Schumacher voittaa Euroopan Grand Prix'n täällä Jerezissä.
Michael Schumacher kasvattaa jälleen piste-eroa.
Se oli dramaattista. Kilpailut vaihtelivat kuin heiluri Damonin ja Michaelin välillä.
Damon Hill voittaa.
Damon Hillillä on elämänsä kovin haaste kilpailla Michael Schumacheria vastaan.
ADELAIDE, AUSTRALIA 13. MARRASKUUTA 1994
Tiedän, että tämä on ratkaiseva kilpailu,
joten kaikki taktiikat, ohitusliikkeet -
ja muut tilanteet perustuvat siihen.
Yksi piste Schumacherin ja Hillin välillä.
Mestaruus ratkeaisi hurjan jännässä viimeisessä kilpailussa.
Se ei vaikuttanut kovin helpolta.
Kamppailin siis yhtäkkiä mestaruudesta Michael Schumacheria vastaan.
Punainen valo syttyy täällä Adelaidessa.
Kauden viimeinen kilpailu on käynnissä, ja Michael Schumacher siirtyy johtoon.
Vai onko se Damon Hill? Schumacher on Hillin edellä.
Ajo oli yhtä taistelua.
Minun oli hyvin vaikea pitää auto radalla koko ajan.
Enkä päässyt Damonia pakoon.
Ajoimme aivan peräkkäin noin 20 kierrosta.
Michael oli juuri alkanut päästä pakoon, ja aloin miettiä, etten pysy perässä.
Yhtäkkiä löysin pätkän,
jolla pystyin katoamaan parin sekunnin ajaksi.
Taistelin koko ajan äärirajalla.
Sitten ajoin töyssystä ulos radalta ja maalasin ratavallia.
Ehdin jo pettyä ja kirota, mutta sitten koin, että pystyin jatkamaan.
Yhdessä mutkassa näin hänen palaavan radalle.
Hän näytti vain käyneen pois radalta. Näin hänen autonsa heittelehtivän.
Kun ajoin vasemmalle,
yritin tarkistaa kaiken ja puhdistaa renkaat.
Näin ohitustilaisuuden, joka oli pakko käyttää.
Katsokaa Damon Hilliä ja Schumacheria. Voi ei!
Heti kun käännyin mutkaan, Damon törmäsi ensin autoni sivukoteloon.
Hänen autonsa osui minun autooni ja nousi kahdelle pyörälle.
Nousin ilmaan ja törmäsin rengasvalliin. En ymmärtänyt sitä.
Schumacher on ulkona.
Saksalainen on ulkona Australian Grand Prix'sta.
Damon Hillin pitää vain jatkaa tullakseen maailmanmestariksi.
Pistetilanne oli hyvin yksinkertainen. Hänellä oli yhden pisteen etu.
Jos kumpikin keskeyttäisi, hän olisi mestari.
Damon Hill joutuu takaisin varikolle.
Näin, että jousitus oli rikki, joten en voinut jatkaa.
Kilpailijana hän aikoi voittaa, kävi miten kävi.
Michael teki, mitä oli pakko, estääkseen minua voittamasta.
Jos itse johtaisin Adelaidessa yhdellä pisteellä,
ja kilpailija ohittaisi sisäkaarteessa, en tiedä, mitä tekisin.
Vuoden 1994 maailmanmestaruuden on voittanut Michael Schumacher.
FORMULA 1 -MAAILMANMESTARI 1994
Corinna on aina tukenut minua ja tukee nytkin.
Siksi Corinna halusi tulla tänne, ja minäkin halusin hänen tulevan.
Näyttää siltä, että hän toi minulle taas onnea.
Kuljin aina hänen mukanaan kaikki ne vuodet.
Saatoin olla bussissa tai kulissien takana,
mutta olin aina tien päällä hänen kanssaan.
Nautimme siitä aina yhdessä.
Siitä oli hänelle tukea, kun hän tiesi, ettei ollut yksin.
Koska matkustimme ympäri maailmaa aikavyöhykkeeltä toiselle,
varmistimme, että hän nukkui kunnolla.
Michael suunnitteli käytännössä kaiken minuutin tarkkuudella.
Herätys tiettyyn aikaan, ja kylpyhuoneessa noin vartti.
Eräänä yönä Suzukassa tajusin,
etten millään saisi unta.
Istuin puoli yötä vessassa,
jotten herättäisi häntä, vaan hän saisi hyvät yöunet.
Luin siis vessassa kirjaa.
Toisaalta kun olimme kotona,
ja Michaelilla oli aikainen lähtö, en koskaan kuullut häntä.
Hän pysytteli hiljaa. Juuri ennen lähtöä hän tuli sängyn viereen,
silitti kättäni, antoi suukon ja sanoi: "Minä lähden nyt."
Sitten hän lähti herättämättä minua. Hän oli aina huomaavainen minua kohtaan.
HOCKENHEIM, SAKSA 30. HEINÄKUUTA 1995
Yleisö hurraa, ja liput liehuvat.
Heidän idolinsa ja sankarinsa Michael Schumacher on palannut kotiin -
ja voittaa Saksan Grand Prix'n.
Tässä sankari tervehtii ihmisiä, jotka ihailevat ja kunnioittavat häntä.
Täällä on yli 100 000 saksalaista, jotka ovat odottaneet kovin kauan -
nähdäkseen saksalaisen voittavan Saksan Grand Prix'n.
AIDA, JAPANI 22. LOKAKUUTA 1995
Michael Schumacher saapuu viimeisen kierroksen viimeiseen mutkaan.
Hän voittaa Tyynenmeren Grand Prix'n Japanissa -
ja vuoden 1995 maailmanmestaruuden vuoden 1994 maailmanmestaruutensa perään.
Eikä tarvita enempää todisteita siitä, että hän on aikansa paras kuljettaja.
En usko, että Michael halusi lisää maailmanmestaruuksia.
Uskon, että Benetton-tallissa hän olisi voittanut myös vuonna -96.
Mutta se ei motivoinut häntä enää.
Autossa hallitsee omaa kohtaloaan.
On vain yksi tilaisuus.
Formula 1:ssä kaikki ovat tahdikkaita.
Kukaan ei koskaan sanoisi varikolla kuljettajalle: "Voimmeko jutella?"
Hän sai useita tarjouksia. Hän voisi jäädä talliinsa.
McLarenilla hän saisi ajaa Mercedes-moottorilla varustettua autoa.
Tai hän voisi liittyä Ferrariin.
Niki Lauda työskenteli tuolloin Ferrarin konsulttina.
Ferrarin tilanne ei ollut hyvä.
Niki Lauda sanoi minulle:
"McLarenilla hän olisi vain yksi monista, jotka voittavat kilpailuja.
Ferrarilla hän olisi poikkeuksellinen kuljettaja,
joka voittaisi kilpailuja Ferrarin hiljaisten vuosien jälkeen."
Se vetosi Michaelin taisteluhenkeen, jonka hän kehitti kartingkuljettajana.
Hän oli voittanut käytetyillä renkailla, joten miksei tekisi samoin Ferrarilla?
Viimeinen neuvoni oli:
"Jos ajat maailmanmestariksi Ferrarilla, et enää tarvitse passia."
Schumacher!
Ferrari on vanhin Formula 1 -talli.
Italiassa Ferrari on kuin uskonto.
Sille asetetaan odotuksia. Italiassa Ferrari on intohimon kohde.
Ferrarilla kilpaileville kuljettajille asetetaan valtavia odotuksia.
Ferrarin pääjohtaja sanoi: "Viime vuonna meillä oli kaksi hyvää kuljettajaa,
mutta tänä vuonna meillä on tähti."
Ferrarilla ajaminen tarkoittaa paineita.
Jos Ferraria ajamalla ei voita, on idiootti.
Ferrarilla ajaminen tarkoittaa myös vastuuta,
koska se ei ole tavallinen Formula 1 -auto vaan legenda.
Se on ainutlaatuinen.
Liityimme Ferrariin samaan aikaan vuonna -96.
Auto näytti huolestuttavan erilaiselta kuin kaikki muut.
Valitettavasti olin oikeassa. Auto oli katastrofi.
Melko pitkään emme kunnolla ymmärtäneet, kuinka huono auto se oli.
Kävi ilmi, ettei se ollut korjattavissa. Auton perusidea oli väärä.
Tänä aamuna Damon Hill osui Frentzeniin. Ja Schumacherilla on jo nyt ongelmia.
Schumacherin moottori savuttaa jo lämmittelykierroksella.
Tämä on uskomatonta.
Schumacher on ulkona jo ennen kilpailun alkua.
Ranskan Grand Prix'ssa Magny-Coursissa hän ei päässyt edes lähtöön.
Se oli surkea auto.
Michael istui autossa hinausauton kyydissä.
Se oli kuin voimattomuuden symboli.
En tiedä, ratkeavatko nämä ongelmat parissa kuukaudessa.
En usko mestaruuden voittomahdollisuuksiimme.
Se vaatisi paljon onnea ja haaveiden toteutumista.
Mutta koska en ole haaveilija vaan realisti, uskon olevani oikeassa.
Ensimmäisellä kaudella eräänä perjantaina ennen kilpailua -
kaikki muut kuljettajat ja tallihenkilökunta olivat lähteneet.
Mutta Ferrarin tallissa työstettiin Michaelin autoa.
Siellä oli kolme mekaanikkoa ja Michael. Michael puhui hiljaa mekaanikoille.
Sain vahvan käsityksen siitä,
miten kovasti Michael oli valmis ahkeroimaan,
kuinka hän oli viimeinen tallilla joka ilta mekaanikkojen kanssa.
Hän ei lähtenyt tekemään jotain muuta.
Hän työskenteli heidän kanssaan ja oli läsnä.
Hän sai heidät tuntemaan, että hän välitti heidän työstään.
Se muutti tallin täysin.
Michael lähti aina viimeisten joukossa.
Ferrari-vuosina hän istui kokouksissa iltakymmeneen asti.
Emme koskaan syöneet illallista hienossa ravintolassa.
Istuimme koko ajan teltassa.
Minä odotin häntä. Söimme pastaa ja juttelimme.
Sitten hän lähti taas kokoukseen ja palasi myöhemmin.
Mutta olin kiitollinen jokaisesta yhteisestä minuutista.
Michael on huippuammattilainen.
Hän sanoi: "Pitää vain puskea eteenpäin." Hän teki kovasti töitä.
Michael oli mahtava tallitoveri,
koska kaikki tiesivät, ettei kukaan ajanut kuten hän.
Yön aikana satoi kaatamalla.
BARCELONA, ESPANJA 2. KESÄKUUTA 1996
Kaatosade on jatkunut koko päivän. Kilpailulle on luvassa märät olosuhteet.
Sieltä saapuu Michael Schumacherin Ferrari.
Hän ohitti Gerhard Bergerin ja on kolmannella sijalla.
Hän on aivan Villeneuven ja Alesin takana ja haastaa pian johtoaseman.
Surkea auto on surkea myös sateessa. Sille ei voi mitään.
Barcelonassa hän löysi keinon ajaa,
selviytyä ja mukauttaa ajotyylinsä.
En usko, että moni kuljettaja pystyi samaan.
Hän katosi, eikä kukaan ollut lähelläkään.
Michael Schumacherin nerous korvaa Ferrarin puutteet.
Tämä on klassista kilpa-ajoa kauheissa olosuhteissa.
Hän piti aina sateesta. Siinä voi hypätä eri tasolle.
Mielestäni sellaiset olosuhteet osoittavat tämän lajin todelliset nerot.
Lapsina ajoimme vain sileillä sateessa. Menimme kartingradalle aina, kun voimme.
Se kehittää uskomatonta auton hallintaa.
Autoon oppii luottamaan ja sen kanssa sulautuu yhteen.
Sitten pystyy näihin muutoin mahdottomiin ihmeisiin.
Tästä tulee historiallinen voitto Schumacherille ja Ferrarille.
Viimeinen mutka.
Michael Schumacher voittaa Espanjan Grand Prix'n -
huippuluokkaisella ajollaan.
Kilpailujen voittaminen tuolla autolla oli kenen tahansa kuljettajan suurin saavutus.
Se oli täysin käsittämätöntä. En tiedä, miten hän pystyi siihen.
Ferrarin palauttaminen maailmanmestaruustasolle oli haaste,
jota Michael ei voinut vastustaa. Puhuimme siitä melko kattavasti.
Hänestä tuntui, että oli oikein ottaa haaste vastaan -
ja palauttaa Ferrarille titteli, jota se oli halunnut vuodesta 1979 asti.
Hän halusi tehdä jotain,
mitä Prost, Senna tai kukaan lähihistorian kuljettaja ei ollut tehnyt.
Se oli todellinen haaste.
JEREZ, ESPANJA 26. LOKAKUUTA 1997
Vuonna 1997 tuntui siltä,
että Michaelin pitäisi haastaa mestaruus toisella Ferrari-kaudellaan.
Hän oli tavallaan päässyt vauhtiin. Ferrari-fanien odotukset olivat korkealla.
Villeneuven ja Schumacherin välille tulisi kova kamppailu.
Toivottavasti saamme radalla kunnon kaksintaistelun,
johon tallitoverit, kierroksella ohitetut tai muutkaan kuljettajat eivät puutu.
Mikä on avain voittoon?
Ensinnäkin se, ettei minua ajeta ulos. Se on hyvin tärkeää.
Ja pitää olla Michaelia nopeampi. Siinä kaikki.
Kilpailu alkaa. Villeneuve karkaa ja Schumacher vielä paremmin.
Michael Schumacher johtaa Villeneuven rinnalla.
Jacquesilla oli nopeampi auto. Kyse oli vain siitä,
pystyisikö hän tallinsa kanssa taktikoimaan ja päihittämään Michaelin.
Michael Schumacherin ja Jacques Villeneuven välinen ero -
on vain hieman yli sekunnin.
Jonkinlainen vaihteisto-ongelma, koska Villeneuve saavuttaa ja ohittaa.
Hänen mielestään Jacques Villeneuve oli törmännyt häneen.
Se ei ollut teeskentelyä. Hän tosiaan uskoi niin.
Kuka tietää, mitä hänelle siis tapahtui tuossa sekunnin murto-osassa?
Se ei ollut tietoinen tai harkittu teko.
Se vain tapahtui, ja hän oli vakuuttunut asiasta.
Hän ei yrittänyt väittää, ettei ollut tehnyt väärin.
Michaelille se oli henkisesti hyvin vaikea hetki. Hän oli johdossa.
Enää kymmenen kierrosta ja hän olisi voittanut vuoden 1997 mestaruuden -
toisella Ferrari-kaudellaan.
Michael palasi varikolle uskoen, että Jacques oli törmännyt häneen.
Kun näytimme hänelle videon, hän tajusi, ettei asia ollut niin,
vaan hän oli osunut Jacques Villeneuveen.
Se oli yksi muutamasta hetkestä hänen urallaan,
jolloin hänen sitoutumisensa,
kilpailuhenkensä ja omistautumisensa menivät vain askeleen liian pitkälle.
Muiden on hyvin vaikea arvioida sitä, mutta mielestäni hän ylitti tietyn rajan.
Usein hän ylitti rajan, kun ei tarvinnut,
kun hän oli jo ajanut aika-ajoissa paalupaikalle -
tai varmistanut kilpailun voiton kaksintaistelussa jotakuta vastaan.
Uskoiko hän aina tekevänsä oikein?
ENTINEN FORMULA 1 -KULJETTAJA
Tavoitteliko hän täydellisyyttä todistaakseen itselleen enemmän?
Pohjimmiltaan hän kilpaili usein itseään vastaan.
Hän taisteli itsensä kanssa miettien:
"Olenko tehnyt tarpeeksi tänään? Miten tuhoaisin vastustajan pahemmin?
Mitä minun pitää tehdä säilyttääkseni ykkösmiehen paikan?"
SCHUMI, IHAN HULLUA! VILLENEUVE TODELLINEN MESTARI
"EN OLE SYYLLINEN, TEKISIN SEN UUDELLEEN"
SCHUMI MENETTÄÄ HYMYNSÄ
Ihmiset, jotka ovat ja haluavat olla hallinnassa,
eivät halua myöntää toimineensa ehkä väärin.
Se ei sopinut hänen luonteeseensa.
Michael on kauris. Hän syntyi kauriin tähtimerkissä.
Kauris ei koskaan pyydä anteeksi eikä koskaan tee virheitä.
Kauris ei tunne sanaa virhe, koska ei ikinä tee virheitä.
SLOUGH, ENGLANTI 11. MARRASKUUTA 1997
KURINPITOKÄSITTELY KANSAINVÄLINEN AUTOLIITTO (FIA)
Kaikissa aiemmissa kilpailuissa lehdistö on ylistänyt minua.
Yhtäkkiä tuon viikonlopun jälkeen lehdistö on lytännyt minut.
Olen tietystikin vain ihminen kuten kuka tahansa.
Minulle voi tapahtua samoin kuin kenelle tahansa.
Minulle kävi näin, mitä en tuolloin halunnut myöntää.
Nyt en voi olla myöntämättä sitä ja ymmärrän tekoni.
Hallintoelin tutki asian ja diskasi hänet vuoden -97 mestaruussarjasta.
Se oli melko iso asia, jota ei ollut ennen tapahtunut.
Miten kommentoit?
TRYSIL, NORJA JOULUKUU 1997
Olimme mökillä ja pelasimme paljon pelejä,
koska hän halusi hieman rentoutua.
Se oli hienoa aikaa monien ystävien kanssa.
Joskus meitä oli 30, ja meillä oli todella hauskaa.
Otimme kaikki mukaan isovanhempia ja tätiä myöten.
Koko kone oli täynnä. Nautimme siitä.
Hän nautti siitä kovasti. Olimme siellä kuusi viikkoa.
Emme juuri puhuneet Formula 1:stä -
emmekä mistään hänen työhönsä liittyvästä vaan pidimme vain hauskaa.
Michael kuntoili vain vähän tuona aikana.
Kun testiajot alkoivat jälleen, hän sanoi:
"Haluan tietää, olenko yhä tarpeeksi nopea ja pystynkö siihen."
Michael epäili aina itseään ja mietti, pystyikö siihen yhä.
FERRARIN TESTIRATA, ITALIA HARJOITUSKAUSI 1998
Michaelille oli tärkeää, ettei kukaan tallissa huomannut,
kun hän kamppaili hammasta purren -
tai jopa epäili itseään epätoivon partaalla.
Hän salasi sen erittäin hyvin,
koska kun hän meni tallille tai muualle ihmisten ilmoille,
hän oli ulkoisesti energinen ja dynaaminen.
Hän oli tajunnut hyvin varhaisessa vaiheessa kilpauraansa,
että menestys tulee vain kovalla työllä. Siitä tuli hänen mantransa.
Siihen piti sitoutua täysillä. Se on kuin sotaa.
Ellei pane kaikkea peliin, ei selviä voittajana.
Se on Michael Schumacherin ajattelutapa.
Autossa kaiken piti olla täydellistä.
Hän huomioi aina yksityiskohdat ja vaati samaa meiltäkin.
Ihmistenkin suhteen hän oli uskomattoman huomiokykyinen.
Hän hymyili aina ja kiitteli kohteliaasti jopa kireän ilmapiirin aikoihin.
Sellaista yksityiskohtaista huomiota hän soi meille kaikille.
Sekä auto että talli olivat hänelle tärkeitä.
Oli päiviä, jolloin Michaelilla oli vaikutusta.
Kuljettaja voi olla vaikutusvaltainen ja motivoida tallihenkilökuntaa.
Michael tiesi koko henkilökunnan nimet ja joskus heidän vaimojensa nimet.
Hän pelasi jalkapalloa heidän kanssaan. Hän oli hyvä motivoija.
He tekivät valtavan määrän töitä tukeakseen Michaelia,
jotta tämä menestyisi.
Jos pystyy saamaan kaikki täyteen intoa, he antavat mielellään kaikkensa.
Se on ratkaisevaa.
Jopa heidän kokkinsa ilahtui nähdessään Michaelin,
joka aina kiitti häntä ja sanoi:
"Sinun laittamasi pasta aglio e olio on parasta." Michael piti siitä.
Jopa kokki oli olennainen osa tallia.
He olivat yhtä suurta perhettä, joka sai olomme turvalliseksi.
Mekaanikot ja teknikot tietävät nyt, mitä ajatella minusta.
Luotamme toisiimme täysin.
Aina kun olen radalla, mietin koko päivän,
mitä voin muuttaa autossa, jotta se olisi nopeampi.
He kastelivat radan ja testasivat sadekelin ja välikelin renkaat.
He testasivat eri asioita, jos halusivat jatkaa lähes pimeään asti.
Hän käytti huikean määrän aikaa -
auton kehittämiseen ja testaamiseen Grand Prix -kilpailujen kulissien takana.
Aloitimme testauksen aamukahdeksalta ja joskus lopetimme iltakahdeksalta.
Hän vaati paljon itseltään.
Hän yritti äärimmilleen -
saada tuloksia autolla, joka ei ollut yhtä hyvä kuin vastustajalla.
McLaren oli perimmiltään niin paljon parempi,
ettemme millään pärjäisi heille.
Se todella vaivasi häntä kuten ketä tahansa.
Schumacher, joka oli kehittänyt Ferraria kilpailukykyisemmäksi tallin kanssa,
huomasi uuden kilpailijansa.
Tämä oli uusin lentävä suomalainen, Mika Häkkinen.
Heti ensimmäisestä testistä -
Mika Häkkinen tiesi saaneensa käsiinsä hirmuisen aseen.
McLaren oli sinä vuonna kuin raketti,
ja Ferrarin piti taistella todella kovasti kehittääkseen autonsa samanvertaiseksi.
Mika Häkkinen johtaa suihkuttaen vettä Michael Schumacherin eteen.
Mika Häkkisellä on tietysti avoin rata edessään.
Mika Häkkinen iskee kovaa heti alussa.
Häkkinen ja Schumacher voittivat kilpailuja koko vuoden.
Häkkisellä oli virheitä ja Schumacherilla loistavia kilpailuja -
sekä mahdollisuus maailmanmestaruuteen.
Michael oli aivan äärirajalla.
Hänen lähestymistapansa voittoon oli pelottomuus.
Hän ei miettinyt sitä, että hän itse tai joku muu voisi loukkaantua.
Sanoin Michaelille: "Et saa tehdä noin.
Kun ajamme 300 kilometriä tunnissa ja ohitan suuremmalla vauhdilla,
et saa estää minua."
Hän vain kohautti olkapäitä ja sanoi: "Mika, tämä on kilpa-ajoa."
Pidimme hauskaa ja kunnioitimme toistemme menestyksiä.
Meillä oli oma elämämme, ja radalla olimme kilpailijoita.
Oli siis vaikeaa olla ystäviä.
Michaelilla on kaksi puolta.
Toinen on tinkimätön, nopea, päättäväinen, kova kilpa-ajaja.
Toinen on yksityiselämän perheenisä.
Olemme viettäneet monta iltaa yhdessä nauttien rommikolaa ja polttaen sikaria.
Hän oli täysin eri ihminen, koska siinä vaiheessa ei ollut kilpailua.
Se oli vain mukava sosiaalinen hetki.
Hän saapui juhliin ensimmäisenä ja lähti viimeisenä. Hän piti niistä.
Nauroimme paljon ja pidimme aidosti hauskaa.
Lapset muistavat yhä, että meillä oli aina hauskaa.
Michael tykkäsi heittää muita altaaseen.
Me kaikki päädyimme altaaseen joka kerta. Se oli Michaelin juttu.
Jopa häissämme ihmisiä heitettiin altaaseen.
Hän ei osannut laulaa hyvin.
Se oli niitä asioita, joissa hän ei ollut hyvä.
Mutta hän lauloi aina "My Wayn", koska osasi sanat. Todella hauskaa.
Mutta hyvin usein hän oli vain itsekseen. Kukaan ei päässyt häntä lähelle.
Mielestäni Michaeliin oli aika vaikea tutustua.
Hänellä oli yhä suojamuurinsa.
Michael on hyvin epäluuloinen.
Hän on aina ollut sellainen aluksi.
Kun hän uskoo tuntevansa toisen ja voivansa luottaa tähän,
sitten hän avautuu täysin.
Niin ei käynyt vain minun kanssani vaan myös muiden ystävien kanssa.
Mutta täytyy sanoa, että hän on aina ollut epäluuloinen.
Mutta jos hän avautuu, hänestä tulee täysin avoin.
SPA, BELGIA 30. ELOKUUTA 1998
Kuljettajista Mika Häkkinen johtaa -
seitsemällä pisteellä Michael Schumacheria.
Hänen rinnallaan eturivissä on tallitoveri David Coulthard.
McLaren siis hallitsee eturiviä.
Mika Häkkinen lähtee paalupaikalta -
yhdeksättä kertaa 13 kilpailussa tänä vuonna. Viisi valoa.
Kilpailu alkaa.
Häkkinen johdossa jälleen. Irvine tulee taas vasemmalta.
Damon Hill teki loistavan lähdön ja siirtyy kärkeen.
Damon Hill pääsee johtoon La Source -mutkassa.
Schumacher kiertää ulkokautta, ja Häkkinen pyörähtää.
Schumacher osui Häkkiseen.
Koska Häkkinen oli ulkona kilpailusta jo alussa,
Schumacher sai tilaisuuden saada kymmenen pistettä,
kun Häkkinen ei saisi yhtään.
Se olisi ratkaisevaa tässä selvästikin pitkässä ja tiukassa mestaruustaistelussa.
Jos Michael Schumacher säilyttää asemansa,
hän siirtyy maailmanmestaruussarjan johtoon kolmella pisteellä.
Rata on veden peitossa.
Valtavat renkaat suihkuttavat vettä.
Perässä ajava ei näe toista autoa, tien reunoja eikä mitään muutakaan.
Michael oli selvässä johdossa.
Talli ilmoitti hänen ohittavan minut kierroksella.
Mutta sateessa ei näe kunnolla.
Vesisuihkussa peileistä ei voi arvioida, missä toinen auto on.
Odotin hänen ohittavan Blanchimontissa, joka on nopea vasen mutka.
Älkäämme unohtako Coulthardia näissä kauheissa olosuhteissa.
Voi luoja! Michael Schumacher törmää David Coulthardiin -
ja on ulkona Belgian Grand Prix'sta.
Ehkä hänen olisi pitänyt olla hieman varovaisempi ohituksessaan.
Michael oli selvästi onnettomuuden passiivinen osapuoli.
Radan alussa Coulthardin olisi ollut helppo päästää Michael ohi.
Mutta hän ei väistänyt vaan vaikeutti sitä.
David taisi höllentää kaasua.
Niin ei pidä koskaan tehdä sateella huonossa näkyvyydessä.
Jalkaa ei pidä nostaa kaasulta. Michael osui häneen.
Hän ei päässyt pisteissä kärkeen. Mitä hän nyt aikoo?
Hän ryntää pitkin varikkoväylää oletettavasti toimitsijoiden luo.
Hän menee ottamaan yhteen David Coulthardin kanssa.
Tiesin, että hän oli vihainen. Kaula oli punainen ja silmät leimusivat.
Tallihenkilökunta tuli väliin.
Yrititkö tappaa minut?
Menimme Bernie Ecclestonen bussiin puhdistamaan ilmaa.
Myönsin oman osuuteni törmäyksessä ja pyysin häntäkin ottamaan vastuuta.
Mutta hän ei nähnyt asiaa niin.
Sanoin: "Sinähän törmäsit autoni perään. En minä peruuttanut sinun autoosi."
Se johti keskusteluun, jossa sanoin: "Kyllä kai sinäkin olet joskus väärässä."
Hän mietti hetken ja sanoi sitten: "En muistaakseni."
Odotukset ja pettymykset kasvoivat.
AINOA KUNINGAS ON SCHUMMY
Ihmiset miettivät: "Michael on saapunut, joten Ferrari voittaa heti."
SCHUMY IKUISESTI
MICHAEL SCHUMACHER, JUMALA
Hän saapui vuonna -96.
SCUDERIA FERRARIN ENTINEN TALLIPÄÄLLIKKÖ
Sitten kuluivat vuodet -97, -98 ja -99.
Jossain vaiheessa mietimme, onko Michael sopiva kuljettaja,
vai olisiko Häkkisen kaltainen parempi.
SILVERSTONE, ISO-BRITANNIA 11. HEINÄKUUTA 1999
Mika Häkkinen on huippukunnossa. Tänä aamuna oli aika-ajoja,
joissa Mika Häkkinen oli ylivoimaisesti nopein.
Michael Schumacher oli aamun lämmittelyssä -
seitsemän sekunnin kymmenesosaa hitaampi kuin Mika Häkkinen, eli toiseksi nopein.
Silverstonen kilpailu alkaa -
nyt.
Etupyörä oli iskeytynyt ohjaamoon, ja se oli yhä jumissa siellä jossain.
En päässyt ulos, koska jalkani oli jäänyt loukkuun.
Kun makasin siinä, huomasin rauhoittuvani hieman.
Yhtäkkiä tunsin sydämeni lyövän yhä hitaammin,
kunnes se pysähtyi täysin.
Mietin: "Tältä kai tuntuu, kun on matkalla yläkertaan."
Muistan olleeni kotona.
Hän vilkutti lakanoiden takaa kertoakseen, että kaikki oli hyvin.
Sillä hetkellä mietin: "Voi luoja."
Mutta ylipäänsä olimme aina selvinneet hänen kilpailuistaan turvallisesti.
Siksi olin varma, että hänellä oli muutama suojelusenkeli -
varjelemassa häntä.
En tiedä, onko kyse itse pystyttämästään suojamuurista -
vai siitä, että on jotenkin naiivi.
Enpä tiedä.
Mutta mieleeni ei juolahtanutkaan,
että Michaelille voisi sattua jotain.
Vuoden -99 lopussa heillä oli ollut neljä kautta -
ja he olivat voittaneet kilpailuja, mutta vaadittiin lisää kärsivällisyyttä.
Nyt alettiin todella epäillä, voittaisiko Michael Schumacher Ferrarilla.
Hän tiesi olevansa voittaja ja mestari.
Olimme varmoja, että olimme lähellä.
FERRARIN VARAPUHEENJOHTAJA
Muttemme olleet voittaneet mestaruutta, mikä aiheuttaa aina epäilyksiä.
Itselläni ei ole mielipidettä asiaan. Tilanne vain on tämä.
Kauden 2000 alussa asiat eivät menneet kuten halusimme.
Yhtäkkiä olimme keskellä kautta,
jolloin oli vaikea uskoa, että voisimme voittaa.
Epäilimme siis koko tallin kykyjä ja myös Michaelin kykyjä.
Meidän piti voittaa joka ikinen kilpailu voittaaksemme maailmanmestaruuden.
MONZA, ITALIA 10. SYYSKUUTA 2000
Tämä on ratkaisun hetki. Schumacher johtaa perässään Häkkinen.
Michael Schumacher tarkistaa Mika Häkkisen sijainnin peileistään.
Michael Schumacherin voitto Italian Monzassa -
tasoittaa maailmanmestaruussarjan pistetilanteen Mika Häkkisen kanssa.
Tämä on 41. voittosi. Jaat historian toiseksi parhaan sijan Sennan kanssa.
Mitä saavutus merkitsee sinulle? -Se merkitsee paljon.
LEHDISTÖTILAISUUS, MONZA 10. SYYSKUUTA 2000
Anteeksi.
Kiitos, Michael.
Mika, kahden viime kilpailun jälkeen Michael myönsi jalomielisesti,
että sinun McLarenisi oli nopeampi. Oliko Ferrari mielestäsi tänään nopeampi?
Voimmeko pitää tauon?
SUZUKA, JAPANI 8. LOKAKUUTA 2000
Jännitys on aidosti lähes sietämätön. Kämmeneni hikoilevat.
Odotan hermostuttavan jännittävää kilpailua alusta loppuun asti.
Suzukassa hän taisteli neljättä kertaa mestaruudesta kauden loppupäiville asti.
Se on luultavasti Schumacherin Formula 1 -uran tärkein kilpailu.
Ferrari tiesi Mika Häkkisen nopeuden. Hänelle kyse oli vain vauhdista.
Hän oli vain uskomattoman ja innoittavan nopea.
Hän lähes meditoi silmät kiinni ja painaen päänsä.
Hän käy kilpailun läpi mielessään.
Michael Schumacherin pitää hoitaa mestaruus itselleen ja Ferrarille.
Häkkinen taas on mielestäni täysin rento.
Olimme hävinneet viimeisen kilpailun vuosina -97, -98 ja -99.
Sama voisi tapahtua vuonna 2000.
Saapa nähdä. Viisi valoa syttyy Japanin Grand Prix'ssa.
Kilpailu alkaa. Michael Schumacher kiilaa Mika Häkkisen seinää kohti.
Mutta Häkkinen ottaa jälleen johtoaseman kuten viime vuonna ja sitä edellisenäkin.
Kamala uutinen Michael Schumacherille.
Kilpailua johtava Häkkinen -
saapuu ensimmäiselle varikkokäynnilleen 22. kierroksen jälkeen.
Michael Schumacher on tietysti johdossa ja tietää tämän kierroksen ratkaisevan.
Michael saapuu. James, oletko paikalla?
Olen, Martin. Laskin, että Mika Häkkinen sai polttoainetta vain 13 kierrokselle.
7,4. Hieman enemmän polttoainetta Michael Schumacherille.
Katsokaa, Mika Häkkinen saapuu oikealta ja ehtii Michael Schumacherin edelle.
Vallitseva tila säilyy.
McLarenin mekaanikot ovat valmiina toiseen varikkokäyntiin.
Häkkinen johti kilpailua melko pitkään.
Kun odotimme varikkokäyntien päättymistä,
katsoin radalle ja näin Mikan lähtevän.
Häkkinen, 7,4. Seuraavat kaksi kierrosta voivat ratkaista Japanin Grand Prix'n.
Varikolta raportoi James.
Hän lisäsi puoli sekuntia 26,8 sekunnin etumatkaansa Häkkiseen nähden.
Michael, kun saavut varikolta, hän on lähellä.
Opastan sinua. Hyvältä näyttää.
Näyttää upealta, Michael. Hyvin tehty. Fantastista. Pysy nyt vain radalla.
Michael Schumacher palaa radalle Mika Häkkisen edellä.
Torvet soittavat, koska Ferrarista innostutaan -
Japanissa yhtä paljon kuin monissa muissa maissa.
Voivatko he uskoa tätä? Ferrarin mekaanikot saapuvat -
vastaanottamaan sankarinsa Michael Schumacherin.
Michael, olet lähetyksessä. Kerro tunteesi lähetystä varten.
Hitto vie! Olet mahtava, Ross.
Te kaikki olette. Voi luoja!
Jumalauta, se onnistui.
Kiitos. Anna Corinnalle minulta iso pusu.
Nyt näemme iloa. Katsokaahan.
Michael!
Kun hän vihdoin varmisti mestaruuden vuonna 2000,
kaikki paineet putosivat hänen harteiltaan.
Hän ei enää kokenut olevansa mitään velkaa.
Hän toi Ferrarille maailmanmestaruuden yli 20 vuoden tauon jälkeen.
Siitä eteenpäin kaikki oli vain bonusta.
Sen jälkeen hän ajoi vapaudella, sydämellä ja intohimolla.
Hän mietti rentoutuneena:
"Teen sitä, mistä nautin, mutten ole enää velkaa kenellekään."
Hän nousi jälleen uudelle tasolle.
Michaelia oli innostavaa seurata silkan nopeutensa ansiosta.
Hänen ajotyylinsä perustui -
täydelliseen keskittymiseen ja sitoutumiseen.
Hän ajoi mutkaan 240 kilometrin tuntinopeudella -
selviytyen siitä kykynsä avulla turvallisesti. Se on erityinen lahja.
Michaelilla oli luontaista kykyä ja nopeutta enemmän kuin muilla.
Michaelissa oli erityistä se, ettei hän haaskannut sitä.
Hän teki kaikkensa voidakseen hyödyntää luontaisia lahjojaan.
Michael oli hieman peloton, minkä muut tiesivät.
He eivät olleet varmoja, pystyisivätkö haastamaan hänet.
Michael ei ajatellut asiaa, koska tiesi omat rajansa.
Muut tunnistivat vaarat ja perääntyivät, mutta Michael ei perääntynyt.
Hän oli ammattilainen mutta näytti myös sydämensä.
Hänellä oli johtajan karismaa,
joka oli hänen suuri lahjansa meille.
Se oli hänen panostuksensa Formula 1:een.
Michael Schumacher voittaa seitsemännen Formula 1 -maailmanmestaruutensa -
todella tapahtumarikkaana Formula 1 -kilpailupäivänä.
Tämä on historiallista.
Hän on ollut idolini siitä lähtien, kun aloin ajaa kartingia.
Hänellä on ollut suuri vaikutus.
Kilpa-ajaja Michael Schumacher on sankarini, joka motivoi voittamaan.
Tämä laji kiehtoo minua,
ja tunnen muita kilpa-ajajia, mutta hän oli ainutlaatuinen.
Hänen ja tallinsa suorituksen neroudessa oli jotain kaunista.
On uskomattoman vaikeaa voittaa herkeämättä vuosi toisensa jälkeen,
minkä näkee siitä, miten harvoin niin on käynyt.
Schumacher ja hänen tallinsa saavuttivat sen -
vuodesta 2000 vuoteen 2004.
Vastustajalle ei annettu toivon häivääkään eikä senttiäkään periksi.
Se oli aivan uskomatonta.
Hänestä tosiaan tuli lyömätön.
Ihmiset muistelevat valtakausia ja pitävät niitä kulta-aikoina,
jollainen viiden peräkkäisen mestaruuden aika olikin. Se muistetaan aina.
Kun menimme kilpailuihin heidän kanssaan ja näimme väkijoukon,
joka piti häntä mahtavana ja ihaili häntä,
mielestäni se oli aivan loistavaa.
Silloin mietin:
"Tuo on isäni, mistä olen todella iloinen."
Olen aina kunnioittanut isää valtavasti.
Hänellä on tietty olemus.
Kun hän astuu huoneeseen, kaikki hiljenevät.
Muistan sen. Olin itsekin yksi niistä, jotka hiljenivät.
Kuten sanoin, hän on sankarini.
Aina kun katson häntä, sanon itselleni: "Tuollainen minäkin haluan olla."
Hänessä on suurta voimaa ja mielenrauhaa.
Olen päättänyt yhdessä tallini kanssa, että tämän vuoden lopussa -
aion päättää kilpaurani.
Haluan kiittää perhettäni,
joka on aina tukenut minua.
Ilman heidän tukeaan ja voimiaan -
tällä alalla selviytyminen ja tässä lajissa menestyminen -
olisi ollut mahdotonta. Sanat eivät riitä kiittämään heitä.
Päätin urani, koska minulla ei ollut enää intohimoa eikä motivaatiota. Olin väsynyt.
Hän löysi erilaista toimintaa. Hän ei istunut vain sohvalla.
Hän meni sinne ja tänne ja teki yhden asian toisensa jälkeen.
Michael oli levoton. Esimerkiksi hyvällä säällä hän päätti -
mennä laskuvarjohyppäämään, mutta hyppäsikin 24 kertaa.
Lähdettyään Formula 1:stä hän mietti, mitä tekisi seuraavaksi.
Hän kysyi, mitä pitäisi tehdä.
Sanoin: "Ajetaan rallia. En ole hyvä kartanlukija mutta voin yrittää."
Hän sanoi: "Eikä."
STUTTGART, SAKSA 25. TAMMIKUUTA 2010
Michael palasi selvästikin henkilökohtaisesta halusta.
Hänen ei tarvinnut todistaa mitään.
Mutta hän selvästikin halusi ajaa, kilpailla ja liittyä Mercedes-talliin.
Se oli uusi vaihe ja hänelle täysin eri lähestymistapa.
Hän tajusi voivansa kokea Formula 1:n uudella tavalla.
Häntä innosti ajatus, ettei hän enää haastanut maailmanmestaruutta.
Hän nautti siitä tiettyyn pisteeseen asti.
En ollut koskaan hänen tasoisensa kuljettaja.
Mutta tiesin, kun urani läheni loppuaan. Viimeisenä vuonna, kun olin 37-vuotias,
tavoittelemani aukot sulkeutuivat ennen kuin ehdin niiden luo.
Se taitaa vain johtua vanhenemisesta. Se on vain elämää.
Jäimme usein ulkomaille kilpailujen välissä,
koska ei olisi ollut järkeä lentää takaisin.
Hän sanoi usein: "Kaipaan perhettäni. Miksi olen näin kaukana heistä?
Tämä ei ole enää yhtä tärkeää kuin ennen.
Perheeni on nyt tärkeämpi."
MÉRIBEL, RANSKA
Michael Schumacher, kaikkien aikojen menestynein F1-kuljettaja, on sairaalassa.
29. JOULUKUUTA 2013
Michael Schumacher on kriittisessä tilassa.
Vähän ennen sitä Méribelissä hän sanoi: "Lumi ei ole ihanteellista.
Voisimme lentää Dubaihin laskuvarjohyppäämään."
Kohtalo on arvaamaton.
Onni oli yleensä ollut Michaelin puolella.
Mutta valitettavasti tällä kertaa hänellä oli epäonnea.
29. joulukuuta 2013 -
Michaelin ja hänen perheensä elämä kääntyi päälaelleen.
Koko perheen elämä muuttui täysin yhdessä minuutissa.
Isä, joka oli vahva johtaja ja suuri persoona.
Se kaikki tuhoutui yhdessä minuutissa.
En ole koskaan -
syyttänyt Jumalaa tapahtuneesta.
Se oli vain todella huonoa onnea. Enempää epäonnea ei voi elämässä ollakaan.
On aina kamalaa kysyä, miksi Michaelille tai meille kävi näin,
koska miksi näin käy muillekaan?
Tietystikin kaipaan Michaelia joka päivä.
Häntä kaipaavat myös lapset, sukulaiset, hänen isänsä ja kaikki hänen ympärillään.
Kaikki kaipaavat Michaelia, mutta Michael on täällä.
Hän on erilainen mutta silti täällä, mistä saamme voimaa.
Olemme yhdessä. Asumme yhdessä kotona. Hän saa terapiaa.
Teemme kaikkemme, jotta Michael toipuisi ja hänellä olisi hyvä olla.
Ja jotta hän tuntisi perheemme yhteenkuuluvuuden.
Tapahtui sitten mitä tahansa, teen kaikkeni. Me kaikki teemme.
Kun ajattelen menneisyyttä,
näen yleensä mielessäni kuvia -
meistä neljästä pitämässä hauskaa.
Näen kuvia meistä ajamassa kartingautoa niityllä.
Näen kuvia meistä ajelulla -
vaunussa ponien kyydissä.
Hyvin paljon hetkiä täynnä iloa.
Kohokohta oli aina, kun hän tuli kotiin.
Hän oli kiltti, kun kesti meitä tuntikausia palattuaan,
vaikka oli varmasti hyvin väsynyt.
Muttemme huomanneet sitä. Olimme vain iloisia, kun hän tuli kotiin.
Tietystikin onnettomuuden jälkeen -
tällaisia kokemuksia ja hetkiä,
joita muilla on vanhempiensa kanssa,
ei enää ole, tai niitä on vähemmän.
Mielestäni se on vähän epäreilua.
Uskoakseni isä ja minä -
ymmärtäisimme toisiamme eri tavalla nyt,
koska moottoriurheilu on meille yhteistä.
Meillä olisi paljon enemmän puhuttavaa.
Sitä mietin enimmäkseen.
Mielestäni se olisi tosi siistiä.
Luopuisin kaikesta muusta sitä varten.
Yritämme jatkaa eteenpäin perheenä -
kuten Michael halusi ja haluaa yhä.
Jatkamme elämää. Yksityisyys on yksityistä kuten hän aina sanoi.
Minulle on tärkeää, että hän voi edelleen -
nauttia yksityiselämästään niin paljon kuin mahdollista.
Michael suojeli meitä aina, joten nyt me suojelemme Michaelia.
VILPITTÖMÄT KIITOKSET. ILMAN HEITÄ TÄMÄ ELOKUVA EI OLISI TOTEUTUNUT.
Tekstitys: Kaisa Innes